**سلیمان بن طرخان تیمی** بصرہ کے بڑے عابد و زاہد تابعین میں سے تھے۔ ابن سعد کہتے ہیں عابد مجتہدین میں سے تھے۔

ان کی کنیت ابو المعتمر ہے، بنو تمیم سے نہیں تھے البتہ ان کے گھروں میں تربیت پائی تھی اس لیے اس کی طرف منسوب ہوئے۔ بصرہ میں رہتے تھے، نہایت عبادت گزار اور تہجد گزار تھے، عشاء کے وضو سے فجر کی نماز پڑھتے تھے، یعنی رات بھر جاگ کر قیام اللیل کرتے تھے۔

### نام ونسب

سلیمان نام، ابو معتمر کنیت ،نسبامری تھے،لیکن بنی تمیم میں بودوباش اختیار کرلینے کی وجہ سے تیمی مشہور ہو گئے تھے، بصرہ کے بڑے عابد وزاہد تابعین میں تھے، کان من العباد المجتھد ین

فضل و کمال
----------

اگرچہ سلیمان کا طغرائے کمال ان کا زہد و ورع اور ریاضت و عبادت ہے لیکن علمی حیثیت سے بھی وہ بصرہ کے بڑے علمی علما میں تھے۔ حافظ ذہبی امام اور شیخ الاِسلام کے القاب کے ساتھ ان کا تذکرہ کرتے ہیں۔

حدیث
----

حدیث کے وہ ممتاز حفاظ میں تھے، ابن سعد انھیں ثقہ اور کثیر الحدیث لکھتے ہیں۔ حفاظ کے اکابر محدثین ان کی فقط حدیث دانی کے معترف تھے، سفیان ثوری لکھتے ہیں کہ بصرہ کے حفاظ تین ہیں، ان میں ایک سلیمان کا نام تھا۔

صحابہ میں انھوں نے انس بن مالک اور تابعین میں حسن بصری، اعمش، قتادہ، طاووس بن کیسان، ابو اسحاق سبیعی، ابو عثمان نہدی، ابو نضرہ عبدی، نعیم بن ابی ہند، ابو المنہال سیار بن سلامہ، ثابت البنانی، ابو مجلز لاحق بن حمید، یزید بن عبد اللہ بن شخیر، معبد بن ہلال اور یحییٰ بن معمر وغیرہ سے استفادہ کیا تھا۔

ان کی مرویات کی تعداد دو سو تک پہنچتی ہے۔ شعبہ ان سے زیادہ کسی کو سچا نہ سمجھتے تھے۔ اور ان کے شک کو بھی یقین کا درجہ دیتے تھے۔

اس حفظ کے باوجود وہ حدیث کے بیان کرنے میں اتنے محتاط تھے کہ رسول اللہ ﷺ سے روایت کرتے وقت ان کا رنگ بدل جاتا تھا۔

احتیاط فی الروایہ
-----------------

اس حفظ کے باوجود وہ حدیث بیان کرنے میں اتنے محتاط تھے کہ رسول اللہ ﷺ سے روایت کرتے وقت ان کا رنگ بدل جاتا تھا۔

ان کے تلامذہ کا دائرہ خاصہ وسیع تھا،ان میں معتمر،شعبہ،دونوں سفیان،زائدہ، ابیر،حماد بن سلمہ،ابن علیہ،ابن مبارک،عبد الوارث بن سعید، ابراہیم بن سعد،جریر، حفص بن غیاث عیسیٰ بن یونس ،معاذ بن معاذ،ہشیم،قطان اورمحمد بن عبد اللہ انصاری لائق ذکر ہیں۔

زہد وورع :لیکن ان کا اصل طغریٰ کمال اُن کا زہد وورع اوراُن کی عبادت وریاضت ہے ،علامہ ابن سعد لکھتے ہیں کہ وہ بڑے سخت عبادت گزار لوگوں میں تھے ابن عماد حنبلی لکھتے ہیں کہ وہ عابد وزاہد قائم اللیل صائم النہار اور خدا کے مطیع لوگوں میں تھے۔

خشیتِ الہیٰ
-----------

خدا کا خوف ان کی رگ وپے میں جاری وساری تھا، یحییٰ القطان کہتے تھے کہ میں نے سلیمان سے زیادہ خدا کا خوف کرنے والا نہیں دیکھا۔

عبادت وریاضت
------------

ساری ساری رات عبادت کرتے تھے،اکثر عشاء کے وضو سے فجر کی نماز پڑھتے تھے،اُن کے صاحبزادے معتمر بھی باپ کا صحیح نمونہ تھے،دونوں باپ بیٹے رات بھر گھوم گھوم کر مختلف مسجدوں میں نماز پڑھتے تھے ، معتمر کا بیان ہے کہ چالیس سال تک انھوں نے عشا کے وضو سے فجر کی نماز پڑھی، ہر سجدہ میں ستر مرتبہ سبحان ربی الاعلیٰ کہتے تھے، اورعصر سے لے کر مغرب تک تسبیح پڑھتے تھے۔

روزوں سے بھی یہی شغف تھا، بعض روایتوں سے معلوم ہوتا ہے کہ ہمیشہ روزہ رکھتے اوربعض سے معلوم ہوتا ہے کہ ایک دن ناغہ دے کر۔

صدقہ وخیرات
-----------

صدقہ بکثرت کرتے تھے،جریر کا بیان ہے کہ سلیمان ہر وقت صدقہ کیا کرتے تھے،جب صدقہ کے لیے کوئی چیز نہ ملتی تھی،تو اس بدلے میں دور کعت نماز ہی پڑھ لیتے۔

حسنِ عمل
--------

غرض ان کی زندگی کا ہر لمحہ حسنِ عمل میں گزرتا تھا، حماد بن سلمہ کا بیان ہے کہ جب ہم خدا کی عبادت کے اوقات میں سلیمان کے پاس جاتے ،تو اُن کی اطاعت ہی کرتے پاتے معلوم ہوتا تھا،کہ ان میں معصیت کا مادہ ہی نہ تھا۔

مواخذہ کا خوف
-------------

لیکن اس زندگی کے باوجود انھیں اپنے اعمال پر اعتماد نہ تھا کہ خدا کے یہاں کیا معاملہ پیش آنے والاہے، فضیل بن عیاض کا بیان ہے کہ سلیمان سے کسی نے کہا کہ آپ آپ ہی ہیں آپ کے مثل کون ہے،فرمایا ایسا نہ کہو مجھے نہیں معلوم کہ میرا رب میرے ساتھ کیا معاملہ کرے گا،اس نے خود فرمایا ہے کہ بد الھم من اللہ مالم یکونوا یحتسبون ان کے لیے اللہ کی جانب سے ایسی بات ظاہر ہوگی،جس کا وہ لوگ گمان بھی نہ کرتے تھے۔

ادنی ٰ ادنی باتوں میں مواخذہ کا خوف کرتے تھے،سعید بن عامر کا بیان ہے کہ ایک مرتبہ سلیمان بیمار ہوئے،بیماری کی حالت میں رونے لگے،کسی نے پوچھا رونے کا کیا سبب ہے، فرمایا ایک مرتبہ میں ایک قدری کے پاس سے گذرا تھا تو اسے سلام کیا تھا مجھے خوف ہے کہ اس کا مجھ سے مواخذہ نہ کیا جائے۔

امر بالمعروف ونہی المنکر
------------------------

امر بالمعروف اورنہی المنکر بھی حسنِ عمل کا ایک بڑا درجہ ہے،سلیمان اس کو ایک ضروری فرض سمجھتے تھے اورامراء کے قصور ومحلات میں جاکر اس فرض کو ادا کرتے تھے۔

ایک نکتہ
--------

زمانہ کا کوئی دورسہولت پسند افراد ؛بلکہ جماعتوں تک سے خالی نہیں رہا ہے اور آج کل تو ہر شخص مذہب میں آسانی ڈھونڈھتا ہے اس قبیل کے اشخاص آسانی کے لیے کسی خاص مسلک کی پابندی ضروری نہیں سمجھتے اوردلیل یہ دیتے ہیں کہ جب تمام ائمہ برحق ان کی رائیں صحیح اوران کے مسلک درست ہیں،تو پھر کسی خاص امام اورخاص مسلک کی پابندی کیوں ضروری ہے اور الدین یسر کے ماتحت ان سب کے آسان مسائل کیوں نہ اختیار کیے جائیں، سلیمان اس قسم کی سہل پسندی کے مفاسد میں ایک دلچسپ نکتہ ارشاد فرماتے تھے کہ اگر تمام علما کی رخصتوں،یعنی جائز کردہ چیزوں اوران کی لغزشوں کو تم اختیار کرلو تمھاری ذات میں ساری برائیاں جمع ہوجائیں گی۔

وفات
----

143ھ میں وفات پائی۔ وفات کے وقت ستاون سال کی عمر تھی۔

حوالہ جات
---------

1. ↑  سير أعلام النبلاء، الذهبي الطبقة الرابعة، سليمان بن طرخان، جـ 6، صـ 196: 202، طبعة مؤسسة الرسالة، 2001م آرکائیو شدہ 2018-02-18 بذریعہ وے بیک مشین
2. ↑  معلومات عن الراوي، سليمان بن طرخان، موسوعة الحديث آرکائیو شدہ 2020-01-10 بذریعہ وے بیک مشین
3. ↑  طبقات ابن سعد ج7 ق2 ص18
4. ↑  (ابن سعد،ج 7،ق اول،ص 18)
5. ↑  تذکرۃ الحفاظ ج1 ص135
6. ↑  طبقات ابن سعد ج7 ق1 ص18
7. ↑  تہذیب التہذیب ج4 ص202
8. ↑  تہذیب التہذیب ج4 ص201
9. ↑  تہذیب التہذیب ج4 ص201
10. ↑  تذکرۃ الحفاظ ج1 ص135
11. ↑  تہذیب التہذیب ج4 ص30
12. ↑  تذکرۃ الحفاظ ج1 ص135
13. ↑  (تذکرہ الحفاظ :1/135)
14. ↑  (تہذیب التہذیب:4/201)
15. ↑  (ابن سعد،جلد،ق2،ص18)
16. ↑  (شذرات الذہب :1/12)
17. ↑  (تذکرہ الحفاظ:1/45)
18. ↑  (تذکرۃ الحفاظ:1/135)
19. ↑  (ایضاً)
20. ↑  (تذکرۃ الحفاظ:1/135)
21. ↑  (ایضاً)
22. ↑  (ایضاً)
23. ↑  (ایضاً)
24. ↑  (ابن سعد،ج7،ق2،ص18)
25. ↑  تہذیب التہذیب ج4 ص201

| * د
* ب
* ت
تابعین عظام |
| --- |
| باب تابعین  •  باب تاریخ اسلام |
| **الف** | 
* ابان بن عثمان
* ابن شہاب زہری
* ابو الزناد
* ابو حنیفہ
* ابو بکر بن حسن
* ابو بردہ بن ابی موسیٰ اشعری
* ابو عثمان نہدی
* ابو العالیہ ریاحی
* ابو اسحٰق سبیعی
* ابو وائل بن سلمہ
* ابوبکر بن عبدالرحمان
* احنف بن قیس
* ارمی بن نجاشی
* اویس قرنی
* ابو قلابہ جرمی
* ابو سلمہ بن عبدالرحمٰن
* ابو رجاء عطاردی
* اسود بن یزید
* ایاس بن معاویہ
* ایوب بن ابی تمیمہ سختیانی
* ابو ادریس خولانی
* ابو عبدالرحمٰن السلمی تابعی

 |  |
| **ب** | 
* بسر بن سعید
* بکر بن عبداللہ مزنی

 |
| **ث** | ثابت بن اسلم بنانی |
| **ج** | 
* جعفر بن علی
* جعفر صادق
* جابر بن زید

 |
| **ح** | 
* حجاج بن یوسف
* حسن بصری
* حسن بن حسن
* حکم بن عتیبہ

 |
| **خ** | 
* خارجہ بن زید بن ثابت
* خالد بن دينار تميمی
* خولہ بنت جعفر
* خالد بن معدان

 |
| **د** | 
* داؤد بن دینار

 |
| **ر** | 
* ربيع بن خثيم
* ربيعہ بن فروخ
* رجاء بن حیٰوۃ

 |
| **ز** | 
* زر بن جیش
* زینب بنت علی
* زید بن اسلم عدوی

 |
| **س** | 
* سالم بن عبد اللہ
* سعید بن مسیب
* سعید بن جبیر
* سفیان ثوری
* سلیم بن قیس
* سلیمان بن یسار
* سکینہ بنت حسین
* سلیمان بن مہران
* سلمہ بن دینار
* سلیمان بن طرخان تیمی

 |
| **ص** | 
* صعصعہ بن صوحان
* صفوان بن سلیم
* صفوان بن محرز

 |
| **ط** | 
* طاؤس بن کیسان

 |
| **ع** | 
* عائشہ بنت طلحہ
* عاصم بن عمر بن قتادہ
* عامر بن شراحيل شعبی
* عباس بن علی
* عبد الله بن حسن
* عبد اللہ بن علی
* عبدالملک بن مروان
* عبد اللہ ابن مبارک
* عبید اللہ بن عبد اللہ بن عتبہ بن مسعود
* عثمان بن علی
* عروہ بن زبیر
* عقبہ بن نافع
* علقمہ بن قیس
* علی اکبر
* علی بن عبد اللہ بن عباس
* عمر بن عبدالعزیز
* عمر بن علی
* عامر بن عبداللہ
* عمرو بن شرجیل
* عمرو بن دینار
* عمرو بن مرہ تابعی
* عبداللہ بن عتبہ بن مسعود
* عبید اللہ بن عبد اللہ بن عتبہ بن مسعود
* عبداللہ بن عون
* عبدالرحمن بن اسود
* عبدالرحمٰن بن ابی لیلی
* عبدالرحمٰن بن غنم
* عبد الرحمن بن قاسم
* عطاء بن ابی رباح
* عکرمہ مولی ابن عباس

 |
| **ق** | 
* قاسم بن محمد بن ابی بکر
* قاضی شریح بن حارث
* قبیصہ بن ذویب
* قتادہ بن دعامہ

 |
| **ک** | 
* کعب بن ثور
* کعب احبار

 |
| **م** | 
* مالک دینار
* محمد بن سیرین
* مسلم ابن عقیل
* موسیٰ بن نصیر
* مجاہد بن جبر
* محمد بن اسحاق
* محمد ابن حنفیہ
* محمد بن عجلان
* محمد باقر
* محمد بن کعب القرظی
* محمد بن منکدر
* مسروق بن اجدع
* مسعر بن کدام
* مسلم بن یسار
* مطرف بن عبداللہ
* مکحول دمشقی
* منصوربن زاذان واسطی
* میمون بن مہران

 |
| **ن** | 
* نجاشی
* نافع بن جبیر
* نافع بن کاؤس

 |
| **و*** وہب بن منبہ
 | 
* ہشام بن عروہ
* ہمام بن منبہ
* ہرم بن حیان عبدی

 |
| **ی** | 
* یحییٰ القطان
* یحییٰ بن یعمر
* یحییٰ بن سعید
* یزید بن ابی حبیب
* یونس بن عبید

 |